Diari Oficial de la Generalitat Valenciana


Sumari del DOGV 1811, del 24-06-1992 (1992/825259)

ORDRE de 3 de juny de 1992, de la Conselleria d'Agricultura i Pesca, per la qual estableix criteris d'ordenació de produccions que cal tenir en compte en la concessió d'ajudes per a la millora de l'eficaç de les estructures agràries a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1992/06/03/(1)/dof/vci/html**

### Dades del document

Número de DOGV
:   1811

Data del DOGV
:   24-06-1992

Secció del DOGV
:   DISPOSICIONS GENERALS

Número del document
:   1992/825259


Data del document
:   03-06-1992

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 3 de juny de 1992, de la Conselleria d'Agricultura i Pesca, per la qual estableix criteris d'ordenació de produccions que cal tenir en compte en la concessió d'ajudes per a la millora de l'eficàcia de les estructures agràries a la Comunitat Valenciana.  
l?Ordre de 27 de febrer de 1992, de la Conselleria d?Agricultura i Pesca, reglamenta determinats aspectes de les ajudes per a la millora de l?eficàcia de les estructures agràries en l?àmbit de la Comunitat Valenciana, partint del Decret 1887/91, de 30 de desembre, que desenvolupa, per a l'aplicació a Espanya, el Reglament (CEE) 2328/91, del Consell d'Europa, de 15 de juliol de 1992.  
Aquesta disposició, tot tenint en compte una sèrie de criteris productius i comercials, i les actuals exigències del consumidor, fixa les produccions que es poden auxiliar en el marc dels plans de millora de l?estructura de les explotacions agràries.  
D'acord amb això,  
ORDENE  
Article únic  
Aprovar els criteris sobre ordenació de produccions que cal tenir en compte per a la concessió de les ajudes en el marc de la millora de l'eficàcia de les estructures agràries, segons el que estableix l'annex d'aquesta disposició.  
DISPOSICIO FINAL  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 3 de juny de 1992.  
El Conseller d?Agricultura i Pesca,   
LLUIS FONT DE MORA I MONTESINOS  
ANNEX  
Criteris sobre ordenació de produccions que cal tenir en compte en la concessió d'ajudes per a la millora de l?eficàcia de les estructures agràries  
1. Produccions agràries  
Les ajudes a plans de millora es concediran segons els següents criteris d'ordre productiu:  
1.1. Cítrics  
a) En el cas de noves plantacions, únicament quan aquestes es realitzen emprant les varietats d'aranger assenyalades com a auxiliables en l?epígraf d).  
b) En els casos de doblat, replantació i reempelt, les que apareguen com a auxiliables en l?epígraf d).  
c) Excepcionalment, en els casos de reposició de faltes, i sempre que el percentatge de peus que calga replantar no supere el 15%, l?operació podrà fer-se amb la mateixa varietat preexistent en la parcel·la.  
d) Varietats de cítrics auxiliables:  
Taronger: Sal·lustiana, Navel Late, Lane Late i València Late.  
Cítrics de fruit menut: Okitsu, Marisol, Nova, Hernandina, Ellendale i Fortuna.  
Aranger: Star Rubi i Río Rojo.  
e) En tots els casos s'emprarà material vegetal de reproducció que pertanya a alguna de les categories establertes en el Reglament Tècnic de Control i Certificació de Plantes de Viver de Cítrics.  
Quan l'ajuda sol·licitada en el pla de millora no vaja dirigida a modificar l?estructura varietal, no s?aplicaran les limitacions anteriors, sempre que el titular es comprometa, durant un mínim de 6 anys comptadors des de la data d'aprovació de l'ajuda, a no modificar l?estructura varietal amb la utilització de varietats no incloses en l?epígraf d).  
1.2. Fruiters  
Els plans de millora que prevegen la plantació, doblat, o reempelt d?espècies fruiteres hauran de complir els requisits següents, en funció de les espècies.  
1.2.1. Pomera  
Podran emprar-se totes les varietats, excepte Golden Roges del grup delicious.  
1.2.2. Ametler  
Amb caràcter general, es podran emprar les varietats Llargueta, Planeta i Marcona amb les seues seleccions; no obstant això, sempre podrà ser una condició restrictiva per a la concessió de l'ajuda la climatologia de la zona, en cas que fora absolutament desaconsellable per a aquestes varietats.  
També es podran auxiliar varietats autòctones de la zona i les varietats de floració tardana Ferragnes, Ferraduel i anàlogues.  
1.2.3. En tots els casos, el material vegetal que s'emprarà haurà de pertànyer a alguna de les categories establertes en el Reglament Tècnic de Control i Certificació de Plantes de Viver de Fruiters.  
1.3. Oliverar  
No s?auxiliaran noves plantacions, només reposicions i augment de densitat de plantacions existents fins un màxim de 250 arbres per hectàrea. El material de reproducció que caldrà emprar haurà de pertànyer a la categoria autoritzada.  
1.4. Vinya  
Els plans de millora que tinguen per objecte l?establiment de noves plantacions, la replantació o la substitució de vinya requeriran, per a l'aprovació, que el peticionari acredite disposar d'autorització de plantació.  
En tot cas, la plantació que es projecte s'haurà de dur a terme amb les varietats preferents o recomanades establertes per a cada zona vitícola per la legislació nacional i comunitària i el material de reproducció que cal emprar haurà de pertànyer a alguna de les categories establertes en el Reglament Tècnic de Control i Certificació de Plantes de Viver de Vinya.  
1.5. Flor i ornamental  
Els peticionaris de plans de millora hauran d'estar inscrits als registres oficials corresponents de flor tallada i/o planta ornamental.  
2. Produccions ramaderes  
2.1. Condicions generals  
Les explotacions ramaderes que sol·liciten un pla de millora hauran de:  
- Acreditar les condicions d'inscripció al Registre d'Explotacions Ramaderes de la Comunitat Valenciana, o si escau, haver-ho sol·licitat.  
- Disposar de cartilla d?explotació ramadera actualitzada.  
- Desenvolupar els programes sanitaris obligatoris a la Comunitat Valenciana o adquirir el compromís de dur-los a terme a partir de la data de sol·licitud.  
2.2. Ramat vacum, oví i cabrum de llet  
Els plans de millora d'aquestes espècies i orientació productiva s'ajustaran als criteris següents:  
2.2.1. Les explotacions hauran de posseir base territorial suficient per a produir, després de la transformació, una quantitat equivalent a 2.000 unitats farratgeres (UF) per vaca allotjada o el seu equivalent en d'altres espècies. Aquesta producció es podrà substituir, total o parcialment, mitjançant contractes de subministrament de subproductes fibrosos o farratgers.  
2.2.2. L?adquisició d?animals com a reproductors haurà d?efectuar-se en explotacions indemnes o oficialment indemnes, o en aquelles que disposen d'un certificat que acredite que s'ha efectuat el sanejament amb un resultat negatiu en els sis mesos anteriors.  
2.2.3. Les ajudes a inversions en plans de millora en explotacions de vacum lleter s'ajustaran a les quantitats de referència (quota lletera) assignades a cadascuna.  
2.3. Ramat vacum, oví, cabrum i equí de carn  
2.3.1. Les explotacions hauran de produir aliments que satisfacen el 70% de les necessitats de la ració de volum, o acreditar aquest percentatge total o parcialment, mitjançant contractes de subministraments.  
2.3.2. El ramat adquirit per a reproductors haurà de pertànyer a races autòctones quan l'explotació es realitze en règim de pasturatge. També es podran incloure en el pla de millore els sementals d'altres races si es fa encreuament industrial. En qualsevol cas, s'haurà de complir el que s'estableix en l'apartat 2.2.2.  
2.4. Adquisició d'animals com a conseqüència de campanyes de sanejament ramader  
Conclòs el sacrifici de tots els animals diagnosticats com a positius en campanyes de sanejament, els plans de millora podran incloure la reposició amb animals que complesquen el que s'assenyala en l'apartat 2.2.2. L?adquisició serà auxiliable per la diferència entre el preu de mercat i la indemnització percebuda, cas d'haver-la, augmentada en el valor de l'animal sacrificat.  
2.5. Estables i d'altres construccions  
Les noves construccions o la modificació dels volums d'obres ja construïdes requeriran la corresponent llicència d'activitat municipal. Els plans de millora que incloguen inversions en estables hauran de possibilitar que, després d'efectuada la transformació, les instal·lacions disposen d'aigua corrent, sistemes d'evacuació de fem, revestiment del sostre, parets i sol, i capacitat, il·luminació i ventilació adients al nombre d'animals que s'han d'explotar. Restaran exceptuats d'aquestes condicions els coberts construïts per al ramat extensiu.  
3. Produccions ecològiques  
3.1. Per a optar a les ajudes suplementàries en inversions de plans de millora, l'explotació agrícola i/o ramadera que practique aquest sistema de producció haurà d'acreditar estar inscrita o inscriure's en els consells reguladors d'agricultura ecològica.  
3.2. Igualment, haurà de presentar-se un pla detallat d'explotació en el qual figuraran les tècniques que cal utilitzar, les mesures de protecció de conreus o bestiar, el tipus de fertilitzants i/o aliments i, fonamentalment, la relació de productes fitosanitaris que demostren la no- utilització de matèries primes de síntesi i totes les dades que justifiquen la pràctica de l?agricultura o ramaderia ecològica oficialment reconeguda, tant per la normativa nacional com per la comunitària.  
4. Maquinària  
Els plans de millora que incloguen entre les inversions que es realitzaran les destinades a l'adquisició de maquinària requeriran, per a la seua aprovació, que aquesta siga nova i que reunesca les característiques tècniques que, per al seu funcionament i ús, especifiquen les corresponents normes establertes per les entitats reconegudes oficialment a Espanya per a exercir les funcions de normalització.  
S'acreditarà que aquesta condició es compleix, quan el model a què pertany la maquinària i equips haja estat homologat oficialment o certificat per les entitats reconegudes oficialment per a exercir funcions de certificació.  
En el cas de no existir un procediment establert per a l'homologació o la certificació, l'acreditació podrà realitzar-la la Direcció General de la Producció Agrària.  
Quan els plans de millora incloguen l'adquisició de maquinària, la inversió corresponent a la seua adquisició no podrà superar el 35 per cent de la inversió total aprovada.


Còpia Permalink ELI